El 1844 participà com a delegat laic a la sessió organitzacional de l'Associació General Wesleyana a Cleveland, Ohio, i més tard es convertí en pastor metodista wesleyà i començà a dirigir l'església de Lisbon, Nova York. Regularment hostatjava indígenes americans i esclaus fugitius a casa seva.

Hi participaven tots els habitants de l'illa i Ateneu el considera com un panegiris. Durant la celebració la famosa hetera Frine, caminava despullada fins a la mar en presència de l'assemblea dels grecs. El festival també és esmentat per Teodoret, però no dóna cap detall de la manera en què es feia.

Caterina I de Navarra (1483-1518) fou la successora del seu germà Francesc Febus, i es casà amb el noble bearnès Joan d'Albret. Va seguir una política filofrancesa que provocaria que el rei de Castella i Aragó, Ferran el Catòlic, en conxorxa amb el Papa de Roma, invadís la part peninsular de Navarra, i que el 1510 el rei francès intentés annexar-se el Bearn. D'aquesta manera, el regne restaria reduït al Bearn, Foix, Iparralde i els altres feus gascons, tot i que conservaria el nom de Regne de Navarra.

El 2007 hi havia 185 habitatges, 147 eren l'habitatge principal de la família, 25 eren segones residències i 13 estaven desocupats. 175 eren cases i 9 eren apartaments. Dels 147 habitatges principals, 103 estaven ocupats pels seus propietaris, 38 estaven llogats i ocupats pels llogaters i 6 estaven cedits a títol gratuït; 9 tenien dues cambres, 14 en tenien tres, 26 en tenien quatre i 98 en tenien cinc o més. 112 habitatges disposaven pel capbaix d'una plaça de pàrquing. A 78 habitatges hi havia un automòbil i a 50 n'hi havia dos o més.

Sea Monsters (""Monstres marins"") és una sèrie de televisió en tres parts produïda el 2003 per la BBC. La sèrie va utilitzar els mateixos efectes especials que s'havien fet servir a Caminant entre dinosaures i Walking with Beasts. El programa segueix les aventures del científic Nigel Marven a mesura que viatja enrere i endavant en el temps per observar els animals marins més ferotges de tots els temps.

La seva constitució és forta, una de les seves característiques més clares és la gran diferència entre el mascle i la femella. Mentre el mascle és potent i substanciós, la femella és més lleugera, espiritual i capritxosa.

Al segle XVI Joan Bonaventura Gualbes comprarà a Isabel Joan Caldes el pati i la casa contigua i aleshores, mitjançat una donació de Magi Matheu, fuster, adquirirà els altres habitatges veïns per tal de fer arribar l'espai habitable fins al carrer del Regomir. Una part d'aquest nou casal esdevindrà, el 1530, capella sota l'advocació de Sant Cristòfol.

L'estètica de les seves obres inclou la realitat mediàtica actual i el món del consumisme: referències visuals i acústiques del cinema, de la televisió, dels còmics... Thomas Ostermeier confronta el públic amb personatges marginals, alcohòlics, drogoaddictes... El seu teatre també està influït per l'estètica del rock.